Държавен вестник, бр. 8, 2014 г., стр. 123

БРОЙ  8	
Д Ъ Р Ж А В Е Н  В Е С Т Н И К 	
СТР.  123  
Процедурните правила на Съвета се опре­
делят от самия Съвет.
Член 28
Съветът на Банката:
а) определя общите насоки в дейността на 
Банката за установяване на делови връзки 
и сътрудничество на Банката с банките от 
страните членки, банките от други страни, 
както и сътрудничеството или участието в 
организации, чиято дейност отговаря на за­
дачите на Банката;
б) утвърждава по предложение на Управи­
телния съвет на Банката кредитните и други 
планове на Банката, годишния отчет, баланса 
и разпределението на печалбата на Банката, 
структурата и щатното разписание на Банка­
та, наредбите и правилниците на Банката по 
въпросите на кредитирането, финансирането, 
международните разплащания и валутните 
операции, определящи взаимоотношенията на 
Банката с клиентелата є; определя нивото на 
лихвените проценти за кредитите, влоговете, 
текущите и другите сметки; структурата и 
щатното разписание на Банката, сметката 
за административно-управленските разходи 
на Банката;
в) създава специални фондове на Банката 
по договореност между страните – членки 
на Банката;
г) назначава Председател и членове на 
Управителния съвет на Банката;
д) назначава Ревизионната комисия на 
Банката, изслушва нейните отчети и взема 
решения по тях;
е) решава да бъдат откривани и закривани 
клонове, офиси и представителства на Банката;
ж) изслушва отчетите на Управителния 
съвет на Банката за дейността є и взема 
решения по тях;
з) внася за разглеждане от страните членки 
предложения за приемане на нови членове 
на Банката;
и) утвърждава Правилника за условията 
на труд на служителите в Банката;
к) изпълнява други функции, произтичащи 
от този Устав, които ще бъдат необходими 
за постигането на целите и изпълнението на 
задачите на Банката.
Управителен съвет на Банката
Член 29
Управителният съвет на Банката е изпъл­
нителен орган и извършва прякото ръковод­
ство на дейността на Банката в рамките на 
пълномощията, предоставени му съгласно 
този Устав, и в съответствие с решенията на 
Съвета на Банката.
Управителният съвет е отговорен пред 
Съвета на Банката и му е подотчетен.
Управителният съвет се състои от Пред­
седател и членове на Управителния съвет, 
назначавани сред гражданите на всички 
страни – членки на Банката, с мандат до пет 
години. Броят на членовете на Управителния 
съвет се определя от Съвета на Банката.
В случай на временно отсъствие на Предсе­
дателя на Управителния съвет задълженията му 
се поемат от един от членовете на Управител­
ния съвет с решение на Управителния съвет.
Председателят и членовете на Управител­
ния съвет, когато изпълняват служебните си 
задължения, действат като международни 
длъжностни лица, независими от организаци­
ите и официалните лица на страните, чиито 
граждани са.
Член 30
Управителният съвет на Банката, в лицето 
на Председателя или другите упълномощени 
от Управителния съвет длъжностни лица на 
Банката, я представлява по всички въпроси 
и дела на Банката пред официалните лица, 
държавните и международните организации 
и други юридически лица, внася от името на 
Банката претенции и искове в съда и арбитража.
Управителният съвет на Банката може да 
упълномощава длъжностни лица от Банката 
въз основа на специално издадено пълномощно 
да я представляват.
Задълженията и пълномощните на Бан­
ката са валидни при наличието върху тях 
на два подписа – на Председателя и на член 
на Управителния съвет, а в отсъствие на 
Председателя – при наличието на подписите 
на двама членове на Управителния съвет 
на Банката, единият от които трябва да 
бъде членът на Управителния съвет, който 
изпълнява задълженията на Председател на 
Управителния съвет.
Член 31
Управителният съвет на Банката разглежда 
основните въпроси от оперативната дейност 
на Банката, по-специално:
а) въпросите, чието решаване или утвър­
ждаване по силата на този Устав е отнесено 
към компетенцията на Съвета на Банката, и 
подготвя съответните материали и предло­
жения за разглеждане от Съвета на Банката;
б) за определяне на реда за подписване 
на финансово-разплащателните документи и 
кореспонденцията от името на Банката, реда 
за подписване и издаване на пълномощни от 
името на клоновете и офисите на Банката, 
формата на финансово-разплащателните доку­
менти, използвани във взаимоотношенията на 
Банката с клиентите, лихвите по кредитите, 
влоговете, текущите и други сметки съгласно 
решенията на Съвета на Банката, размера на 
комисионното възнаграждение за изпълнение 
на поръченията на своите клиенти и корес­
понденти, реда и условията на издаване от 
Банката на гаранции, както и за условията 
на приемане за отчитане и обезпечаване на 
полици и други парични задължения;